Priešlaikinė ejakuliacija
Priešlaikinė ejakuliacija – ejakuliacija, kuri įvyksta prieš lytinę penetraciją, tik įstūmus varpą į makštį ar ištinkanti po trumpos varpos stimuliacijos. Pasireiškia negalėjimu pakankamai atitolinti ejakuliacijos ir mėgautis lytiniu aktu. Nors jauniems vaikinams ir retai lytinius santykius turintiems vyrams lytinio akto trukmė ir taip gali būti trumpesnė nei įprasta. Glamonės irgi gali per daug sujaudinti, bet greita ejakuliacija po intensyvių preliudijų nelaikoma sutrikimo pasireiškimu. Ejakuliaciją įmanoma atitolinti laikinai nutraukus lytinį aktą. Gali kelti nepasitikėjimą savimi, taip pat stresą, partnerio nepasitenkinimą.